CELEX: 32021R2263
Language: fi
Date: 2021-12-17 00:00:00
Title: Komission täytäntöönpanoasetus (EU) 2021/2263, annettu 17 päivänä joulukuuta 2021, täytäntöönpanoasetuksen (EU) 2016/323 muuttamisesta pienille riippumattomille alkoholijuomien valmistajille annettavan todistuksen koodin osalta

20.12.2021   
               
               
                  FI
               
               
                  Euroopan unionin virallinen lehti
               
               
                  L 455/20
               
            
         KOMISSION TÄYTÄNTÖÖNPANOASETUS (EU) 2021/2263,
         annettu 17 päivänä joulukuuta 2021,
         täytäntöönpanoasetuksen (EU) 2016/323 muuttamisesta pienille riippumattomille alkoholijuomien valmistajille annettavan todistuksen koodin osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hallinnollisesta yhteistyöstä valmisteverotuksen alalla ja asetuksen (EY) N:o 2073/2004 kumoamisesta 2 päivänä toukokuuta 2012 annetun neuvoston asetuksen (EU) N:o 389/2012 (1) ja erityisesti sen 9 artiklan 2 kohdan, 15 artiklan 5 kohdan ja 16 artiklan 3 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) 2021/2266 (2) vahvistetaan malli neuvoston direktiivin 92/83/ETY (3) 23 a artiklan 1 kohdassa tarkoitetulle todistukselle, joka jäsenvaltioiden on annettava pienille riippumattomille alkoholijuomien valmistajille. Asetuksessa vahvistetaan myös, mitä viittauksia näiden valmistajien on tehtävä hallinnollisessa asiakirjassa, joka koskee neuvoston direktiivin 2008/118/EY (4) IV ja V luvun mukaisia alkoholijuomien siirtoja.
                  
               
                     (2)
                  
                  
                     Valmisteveron alaisten tuotteiden väliaikaisesti verottomia siirtoja varten käytettävien sähköisten sanomien rakenne ja sisältö vahvistetaan komission asetuksen (EY) N:o 684/2009 (5) liitteessä I. Kyseisessä liitteessä täsmennetään myös, mitä tietoalkioita tarvitaan eräiden tietojen täyttämiseksi näissä sähköisissä sanomissa, mukaan lukien hallinnollisen asiakirjan 18e kohdassa ilmoitettu todistuksen tyyppi; tässä kohdassa on annettava komission täytäntöönpanoasetuksen (EU) 2016/323 (6) liitteessä II olevan koodiluettelon 15 mukainen koodi.
                  
               
                     (3)
                  
                  
                     Jotta pienille riippumattomille alkoholijuomien valmistajille annettava todistus voidaan tunnistaa tällaisten juomien siirtoa koskevassa hallinnollisessa asiakirjassa, on tarpeen lisätä erityinen koodi ja kuvaus täytäntöönpanoasetuksessa (EU) 2021/2266 tarkoitetun todistuksen osalta täytäntöönpanoasetuksen (EU) 2016/323 liitteessä II olevaan koodiluetteloon 15.
                  
               
                     (4)
                  
                  
                     Sen vuoksi täytäntöönpanoasetusta (EU) 2016/323 olisi muutettava.
                  
               
                     (5)
                  
                  
                     Tämän asetuksen soveltamista olisi lykättävä 1 päivään tammikuuta 2022 saakka, jotta soveltaminen alkaisi samaan aikaan niiden kansallisten toimenpiteiden kanssa, joita on säädetty neuvoston direktiivin (EU) 2020/1151 (7) saattamiseksi osaksi kansallista lainsäädäntöä.
                  
               
                     (6)
                  
                  
                     Tässä asetuksessa säädetyt toimenpiteet ovat valmisteverokomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Lisätään täytäntöönpanoasetuksen (EU) 2016/323 liitteessä II olevaan koodiluetteloon 15 uusi rivi seuraavasti:
            
               
                           ”19
                        
                        
                           Pienille riippumattomille alkoholijuomien valmistajille annettava todistus”
                        
                     
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä joulukuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 121, 8.5.2012, s. 1.
         
            (2)  Komission täytäntöönpanoasetus (EU) 2021/2266, annettu 17 päivänä joulukuuta 2021, pienille riippumattomille alkoholijuomien valmistajille valmisteverotarkoituksia varten annettavaa todistusta ja niiden itse laatimaa todistusta koskevien neuvoston direktiivin 92/83/ETY soveltamissääntöjen vahvistamisesta (ks. tämän virallisen lehden sivu 26).
         
            (3)  Neuvoston direktiivi 92/83/ETY, annettu 19 päivänä lokakuuta 1992, alkoholin ja alkoholijuomien valmisteverojen rakenteiden yhdenmukaistamisesta (EYVL L 316, 31.10.1992, s. 21).
         
            (4)  Neuvoston direktiivi 2008/118/EY, annettu 16 päivänä joulukuuta 2008, valmisteveroja koskevasta yleisestä järjestelmästä ja direktiivin 92/12/ETY kumoamisesta (EUVL L 9, 14.1.2009, s. 12).
         
            (5)  Komission asetus (EY) N:o 684/2009, annettu 24 päivänä heinäkuuta 2009, neuvoston direktiivin 2008/118/EY täytäntöön panemisesta valmisteveron alaisten tavaroiden väliaikaisesti verottomia siirtoja koskevien tietokoneistettujen menettelyjen osalta (EVVK L 197, 29.7.2009, s. 24).
         
            (6)  Komission täytäntöönpanoasetus (EU) 2016/323, annettu 24 päivänä helmikuuta 2016, jäsenvaltioiden välistä yhteistyötä ja tietojen vaihtoa koskevien yksityiskohtaisten sääntöjen vahvistamisesta neuvoston asetuksen (EU) N:o 389/2012 mukaisille väliaikaisesti valmisteverottomille tavaroille (EUVL L 66, 11.3.2016, s. 1).
         
            (7)  Neuvoston direktiivi (EU) 2020/1151, annettu 29 päivänä heinäkuuta 2020, alkoholin ja alkoholijuomien valmisteverojen rakenteiden yhdenmukaistamisesta annetun direktiivin 92/83/ETY muuttamisesta (EUVL L 256, 5.8.2020, s. 1).